钦定古今图书集成/理学汇编/学行典/第184卷 > 翟普林
## 钦定古今图书集成/理学汇编/学行典/第184卷 > 翟普林

按《隋书孝义传》：“翟普林，楚丘人也。性仁孝，事亲以孝
闻。州郡辟命，皆固辞不就。躬耕色养，乡邻谓为楚丘
先生。后父母疾，亲易燥湿，不解衣者七旬。大业初，父
母俱终，哀毁，殆将灭性，庐于墓侧，负土为坟，盛冬不
衣缯絮，唯著单缞而已。家有一乌犬，随其在墓，若普
林哀临，犬亦悲号，见者嗟异焉。有二鹊巢其庐前柏”
树，每入其庐，驯狎无所惊惧。大业中，司隶巡察，奏其
孝感，擢授孝阳令。